આજકાલ માણસને સતત પ્રસિદ્ધિ અને પૈસા પાછળ દોડતો જોઈએ છીએ. આર્થિક બાબતો બધી બાબતોનું જાણે કેન્દ્ર બની ગયું છે. જયારે માણસને રોગ થાય છે, જીવનદીપ ડગમગે છે ત્યારે તેને બાધા અને ધાર્મિક સ્થાનો યાદ આવે છે. પૂનમ અને અમાસોની દોડ ચાલુ થાય છે. ભાગદોડવાળા સમયમાં ધર્મધ્યાન ઓછા થઇ ગયા છે. બધું જાણે અર્થકારણમાં સમાઈ ગયું હોય તેમ લાગ્યા કરે છે. આપણા શાસ્ત્રોમાં મનુષ્યજીવનના લગભગ બધા પ્રશ્નોનું સમાધાન છે. શું હોમ-હવન દ્વારા પણ શાંતિની પ્રાપ્તિ થઇ શકે? તેનો જવાબ ‘હા’ છે.